Referat af bestyrelsesmøde Aabenraa Tennisklub
Onsdag den 3.maj 2017 kl. 16.30


Sted: Klublokalet, Aabenraa Stadion

Deltagere: Anna Marie Munk, Torben Christiansen, Else Marie Westergaard og Lisbet Matthiesen.
Afbud: Heidi Hansen, Paul Jensen,Mette Tiedemann og Sinna Hedevang.

1. Godkendelse af referat fra sidste møde: godkendt
2. Nyt siden sidst v.Lisbet 
a. Legat fra Vera og Kjeld Schmidts Mindefond: beløbet på 7000kr er tilgået klubben
b. Klubben har modtaget sponsorat til Panter cup på 3000 kr fra Nordea fonden.
c. Else Marie orienterer om, at der er mange pantere i øjeblikket, idet der møder mellem 36-40 spillere op mandage og onsdage. Der drøftes derfor muligheden for at begynde kl.8.00 for at tilgodese alle spillere, så muligheden kunne være at panterne spillede i tidsrummet kl.8-12. Else Marie drøfter dette med panterne.
3. Regnskab v. Mette og Heidi: punktet udsættes til næste gang
4. Aktiviteter 2017 
a. Evaluering Tennissportens dag
En god dag med 18 besøgende gæster. Forarbejdet har været plakatophæng, uddeling af postkort, annoncering i ugeavisen ligesom der på selve dagen blev ophængt bannere ved indgang til Stadion, hvilket fik nogle besøgende til at komme forbi. Til næste år kunne uddeling af postkort ske via juniorer, som spiller mini- tennis. Al aktivitet foregik på bane 1-4. Starttidspunkt bør rykkes til kl.10. Godt at mange bestyrelsesmedlemmer (7-8) var tilstede, ligesom det fungerede godt, at nogle af medlemmerne spillede på banerne - der var liv og aktivitet. Der blev serveret kaffe, saft og frugt og uddeling af foldere. Der skal etableres en Facebook – side.
b. Træning – status: træning er nu begyndt for alle grupper. Der har været ca 15 juniorer på det første hold, og mellem 4-6 juniorer på det sidste hold. Træningen for motionister har været afholdt en enkelt gang, og det er for tidligt at evaluere på dette.
c. Voksenintroduktion – tovholdere: foregår 4 onsdage i maj måned. Hanne og Frank varetager 1. gang, hvorefter Hanne og Torben varetager 2. gang. Hanne vil gerne være behjælpelig de sidste to gange, og der afventes antal, inden yderligere besluttes. Anna Marie byder velkommen på klubbens vegne og vil informere nye spillere om klubben. Der påtænkes mentor ordning som grundlag for fastholdelse i klubben. Aftales senere.
d. Planlægning af ”Hak og snak” den 21. Maj: tidsrum kl.9-13. Anna Marie tilretter invitation, og der annonceres snarest. Der serveres pølser og øl/ vand. Torben er tovholder på dagen. Tilmeldingsfrist den 18.5.
e. Øvrige aktiviteter: klar – parat – tennisstart afholdes den 24.5. Og 31.5. En af klubbens bestyrelsesmedlemmer skal være tilstede disse dage. Lisbet spørger Mette, om hun kan deltage den 24.5, og den 31.5 er Torben tilstede. I den forbindelse uddeles foldere.
5. Vækstaftale DGI: aftalen er nu underskrevet, og der blev aftalt at afholde Voksen introduktion, ligesom der er bestilt ketsjere, plakater og postkort til voksenintroduktion.
6. [bookmark: _GoBack]Synlighed (medier, hjemmeside) v. Anna Marie: i forlængelse af vækstaftalen er det nødvendigt, at klubben er synlig i forskellige medier. Klubben er blevet bedre til dette, men bør være opmærksom på vigtigheden i at være synlig hele tiden. Hjemmesiden skal være aktiv og levende. Drøftelse af hvor vidt klubben skal benytte de sociale medier,  samt promovere sig i f.eks. ugeavisen. Enighed om, at det er en god idé at benytte sig af muligheden for dette. Anna Marie følger op på dette.
7. Uddannelse af booking v. Heidi ( næste gang)
8. Evt.: Blender med logo ”purepower” sponsoreres til klubben.
9. Næste møde: tirsdag den 6.6. Kl.17 i klublokalet.












